CELEX: 62021TN0079
Language: da
Date: 2021-02-03 00:00:00
Title: Sag T-79/21: Sag anlagt den 3. februar 2021 — Ryanair og AMS mod Kommissionen

29.3.2021   
            
            
               DA
            
            
               Den Europæiske Unions Tidende
            
            
               C 110/35
            
         
      Sag anlagt den 3. februar 2021 — Ryanair og AMS mod Kommissionen
      (Sag T-79/21)
      (2021/C 110/39)
      Processprog: engelsk
      
         Parter
      
      
         Sagsøgere: Ryanair DAC (Swords, Irland) og Airport Marketing Services Ltd (AMS) (Dublin, Irland) (ved advokaterne E. Vahida, F.-C. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse (EU) af 2. august 2019 om statsstøtte SA.47867 2018/C (ex 2017/FC) iværksat af Frankrig til fordel for Ryanair og Airport Marketing Services (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Det første anbringende om, at Kommissionen har tilsidesat artikel 41 og 47 i Den Europæiske Unions charter om grundlæggende rettigheder, princippet om god forvaltningsskik og sagsøgernes ret til forsvar.
               
            
                  2.
               
               
                  Det andet anbringende om, at Kommissionen har tilsidesat artikel 107, stk. 1, TEUF og begrundelsespligten, idet den i en berigtigelse til den anfægtede afgørelse anførte, at den markedsøkonomiske aktørtest ikke fandt anvendelse, efter at den i en tidligere afgørelse havde fundet, at den fandt anvendelse.
               
            
                  3.
               
               
                  Det tredje anbringende om, at Kommissionen har tilsidesat artikel 107, stk. 1, TEUF, eftersom anvendelsen af testen om et »reelt behov« i den anfægtede afgørelse var mangelfuld.
               
            
                  4.
               
               
                  Det fjerde anbringende om, at Kommissionen har tilsidesat artikel 107, stk. 1, TEUF, eftersom den med urette så bort fra Montpellier-regionen og lufthavnens behov for markedsføringsydelserne.
               
            
                  5.
               
               
                  Det femte anbringende om, at Kommissionen har tilsidesat artikel 107, stk. 1, TEUF, eftersom den ikke identificerede Montpellier lufthavn som støttemodtager.
               
            
                  6.
               
               
                  Sjette anbringende om, at Kommissionen har tilsidesat artikel 107, stk. 1, TEUF, eftersom den ikke godtgjorde, at der forelå selektivitet.
               
            
         (1)  EUT 2020, L 388, s. 1.